
                  Nr. 60/XVIII/3

AVIZ

asupra proiectului de Lege pentru aprobarea Ordonanţei de urgenţă a Guvernului nr.110/2000 privind scutirea de la plata taxei pe valoarea adăugată a importurilor de utilaje şi echipamente pentru realizarea proiectului Instalaţia de anhidridă ftalică şi plastifianţi la 

Societatea Comercială OLTCHIM S.A. Râmnicu Vâlcea



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată cu adresa nr.70 din 19 februarie 2001, spre dezbatere şi avizare în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.110/2000 privind scutirea de la plata taxei pe valoarea adăugată a importurilor de utilaje şi echipamente pentru realizarea proiectului Instalaţia de anhidridă ftalică şi plastifianţi la Societatea Comercială OLTCHIM S.A. Râmnicu Vâlcea.



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii, au examinat proiectul de lege menţionat mai sus, în şedinţa din 21.02.2001.

 Membrii comisiei au examinat proiectul de lege, nota de fundamentare care însoţeşte actul normativ, avizul Consiliului Legislativ nr.604/5.06.2000, şi au hotărât avizarea favorabilă a actului normativ în forma adoptată de Senat la 12 februarie 2001.



În raport de obiectul şi conţinutul său, proiectul de lege face parte din categoria legilor ordinare.

                    p.PREŞEDINTE,                                         SECRETAR,

                      Ioan Bivolaru                                             Aurelia Vasile

Expert,

Viorela Gondoş

